
Cad é Córas Coiteann Iontrála Iar-bhunscoileanna Cheantar Luimnigh? 

Is é Córas Coiteann Iontrála Iar-bhunscoileanna Cheantar Luimnigh an próiseas ina ndéantar bainistiú ar aistriú daltaí rang a sé bunscoile chuig na hiar-bhunscoileanna rannpháirteacha. 
 
Cad iad na hIar-bhunscoileanna a ghlacann páirt sa chóras? 

Tá 17 iar-bhunscoil rannpháirteach sa Chóras Coiteann Iontrála. Is iad seo a leanas na scoileanna atá páirteach i gcóras na bliana 2027/2028: 

	[bookmark: _Hlk172285298]Ainm na Scoile  
	Suíomh Gréasáin 
	Uimhir Theagmhála 

	Ardscoil Mhuire (cailíní), 
Sir Harry’s Mall, Luimneach.
	https://asmlimerick.ie/ 
	061-349014

	Ardscoil Rís (buachaillí), 
An Cuarbhóthar Thuaidh, Luimneach.
	http://www.ardscoil.com/ 
	061-453828

	
	
	

	Coláiste Chaladh an Treoigh (comhoideachas), 
An Baile Nua, Caladh an Treoigh, Luimneach.
	http://castletroycollege.ie/  
	061-330785

	
	
	

	Coláiste Chiaráin (comhoideachas), 
Cromadh, Co. Luimnigh.
	http://www.cco.ie/
	061-397700

	
	
	

	Coláiste Mhichíl (buachaillí), 
Sráid Uí Sheasnáin, Luimneach.
	http://www.cbssextonstreet.ie/ 
	061-416628

	
	
	

	Coláiste Nano Nagle (cailíní), 
Sráid Uí Sheasnáin, Luimneach.  
	http://www.colaistenanonagle.ie/
	061-410390

	
	
	

	Coláiste Cuimsitheach an Chorráin C.Í. (comhoideachas), Bóthar Thuar an Daill, Co. Luimnigh.
	http://www.crescentsj.com/
	061-229655

	
	
	

	Gaelcholáiste Luimnigh (comhoideachas, lán-Ghaeilge) 
Meal Síor Anraí, Sráid an Chláir, Luimneach.
	http://gcluimnigh.com/ 
	061-404959

	
	
	

	Coláiste Chnoc na Labhras, F.C.J. (cailíní, lán-Ghaeilge), 
An Cuarbhóthar Theas, Luimneach.
	http://laurelhillcolaistefcj.ie/
	061-313636

	
	
	

	Meánscoil Chnoc na Labhras, F.C.J. (cailíní), 
An Cuarbhóthar Theas, Luimneach.
	http://laurelhillsecondary.com/
	061-319383

	
	
	

	Meánscoil Oideachas Le Chéile Luimnigh (comhoideachas), Bóthar na Grúdan, Tamhlachtain, Caladh an Treoigh, Luimneach.
	http://limericketss.ie/
	061-457595

	
	
	

	Coláiste Mhungairit  (comhoideachas), 
Cathair Fhorth, Mungarit, Co. Luimnigh.
	https://mungretcommunitycollege.ie/  
	061-308880

	Coláiste Sailéiseach (comhoideachas), 
Pailís Chaonraí, Co. Luimnigh.
	http://salesiancollege.ie/
	061-393105

	
	
	

	Coláiste San Cleimint (buachaillí), 
An Cuarbhóthar Theas, Luimneach.
	http://www.stclements.ie/
	061-315878

	
	
	

	Coláiste Naomh Mainchín (buachaillí) 
An Corrbhaile, Luimneach.
	http://stmunchinscollege.com/
	061-348922

	
	
	

	Pobalcholáiste Thuamhumhan (comhoideachas),
Páirc Mhaoilis, Luimneach.
	http://thomondcommunitycollege.ie/
	061-452422

	Meánscoil Villiers (comhoideachas, scoil táille), 
An Cuarbhóthar Thuaidh, Luimneach.
	http://villiers-school.ie/  

	061-451447

	
	
	


 


Cad é an Polasaí Iontrála? 
· Tá Polasaí Iontrála uathúil ag gach iar-bhunscoil rannpháirteach ina bhfuil a critéir iontrála uathúla féin. 
· Tá sé riachtanach go mbeadh tuismitheoir(í)/caomhnóir(í) eolach ar Pholasaí Iontrála na scoileanna is rogha leo sula dtosaíonn siad ar phróiseas iarratais CCI.
· Tá cóip den Pholasaí Iontrála ar fáil ar Thairseach Iarratais CCI do Cheantar Luimnigh i gcás gach scoile atá rannpháirteach. Tá sé ar fáil chomh maith ar shuíomh gréasáin gach scoile nó trí theagmháil a dhéanamh go díreach leis an scoil. 
· Má tá aon cheist ag tuismitheoirí/caomhnóirí maidir le Polasaí Iontrála na scoile nó maidir le critéir iontrála, téigh i dteagmháil go díreach leis an scoil le soiléiriú a lorg. 
 
Cad é an Fógra Iontrála Bliantúil? 
· Tá Fógra Iontrála uathúil ag gach iar-bhunscoil atá rannpháirteach.
· Tá faisnéis san Fhógra Iontrála Bliantúil faoi shonraí faoin bpróiseas iontrála scoile a athraíonn ó bhliain go bliain.
· Tá cóip den Pholasaí Iontrála ar fáil ar Thairseach Iarratais CCI do Cheantar Luimnigh i gcás gach scoile atá rannpháirteach. Tá sé ar fáil chomh maith ar shuíomh gréasáin gach scoile nó trí theagmháil a dhéanamh go díreach leis an scoil. 
· Tá sé riachtanach go mbeadh tuismitheoir(í)/caomhnóir(í) eolach ar Fhógra Iontrála na scoileanna is rogha leo sula dtosaíonn siad ar phróiseas iarratais CCI.
· Ar an bhFógra Iontrála tiocfaidh tú ar na nithe seo a leanas:
· Líon na n-áiteanna atá á gcur ar fáil sa chéad bhliain don bhliain acadúil 2027/2028.
· I scoileanna ina bhfuil ranganna speisialta, líon na n-áiteanna sna ranganna speisialta sin atá ar fáil do 2027/2028.
· I scoileanna a ndearnadh ró-éileamh orthu in anuraidh, gheobhaidh tú eolas maidir le líon na n-iarratas a fuarthas agus líon agus ord na dtairiscintí a rinneadh anuraidh. 
· Do scoileanna le ranganna speisialta, dátaí a thosóidh agus a stopfaidh an scoil do bheith ag glacadh le hiarratais do ranganna speisialta ar chead isteach sa scoil don scoilbhliain lena mbaineann.  
· Dátaí faoin uair a chuirfear tairiscintí in iúl d'iarratasóirí do ranganna speisialta agus dátaí faoin uair ba chóir an glacadh le tairiscint ar áit a dheimhniú leis an scoil. 
· Dátaí a thosóidh agus a stopfaidh an scoil do bheith ag glacadh le hiarratais phríomhshrutha ar chead isteach sa scoil don scoilbhliain lena mbaineann.  
· Dátaí faoin uair a chuirfear tairiscintí in iúl d'iarratasóirí príomhshrutha agus dátaí faoin uair ba chóir an glacadh le tairiscint ar áit a dheimhniú leis an scoil. 

Tá sé tábhachtach a thabhairt faoi deara go bhfuil na dátaí deiridh d’iarratais ar ranganna speisialta agus d’iarratais phríomhshrutha difriúil. 

Tairseach Iarratais CCI Cheantar Luimnigh - cad é féin?
· Próiseas comhroinnte ar líne is ea Tairseach Iarratais Chóras Coiteann Iarratais (CCI) do Cheantar Luimnigh atá in úsáid ag an 17 iar-bhunscoil atá rannpháirteach i gceantar Luimnigh.
· Úsáidfear an tairseach iarratais seo don phróiseas iontrála 2027/2028.
· Is le Tairseach Iarratais CCI Cheantar Luimnigh amháin a dhéanfar iarratas ar áit sa chéad bhliain 2027/2028. 
· Is féidir leat rochtain a fháil ar Thairseach Iarratais CCI Cheantar Luimnigh ar Déardaoin, 01 Deireadh Fómhair, 2026, ó 9:00 r.n. ar www.school-application.ie agus trí naisc ar shuíomhanna gréasáin na scoileanna rannpháirteacha agus/nó ar ardáin na meán sóisialta. 
· Beidh sonraí lena n-áirítear físeán ar conas rochtain a fháil ar Thairseach Iarratais CCI Cheantar Luimnigh agus conas í a úsáid ar fáil ar shuíomh gréasáin gach iar-bhunscoile. 

Cad a bheidh ag teastáil uaim chun rochtain a fháil ar an Tairseach?
Chun d’iarratas a thosú, beidh ort cuntas a chruthú. Ciallaíonn sé seo gur gá próifíl tuismitheora/chaomhnóra slán a chur ar bun. Chun an phróifíl seo a chruthú, beidh uimhir theileafóin phóca agus seoladh ríomhphoist ag teastáil uait. Tá sé an-tábhachtach go gcoimeádann tú taifead ar na sonraí seo agus go ndéanann tú monatóireacht ar an seoladh ríomhphoist seo. 

Cad a fheicfidh mé nuair a rachaidh mé isteach sa Tairseach?
Nuair a théann tú isteach sa tairseach, feicfidh tú dhá chnaipe, ceann le haghaidh Iarratas Príomhshrutha agus ceann le haghaidh Iarratas Ranga Speisialta. 

An cnaipe maidir le hIarratais ar Rang Speisialta  
Conas a dhéanaim iarratas ar chead isteach do dhalta sa chéad bhliain i rang speisialta in iar-bhunscoil do 2027/2028? 
· Úsáid an cnaipe Iarratais ar Rang Speisialta más mian leat iarratas a dhéanamh ar áit i Rang Speisialta do do leanbh/choimircí do 2027/2028 
· Nuair a chliceálann tú ar an gcnaipe seo, feicfidh tú sonraí na scoileanna uile a bhfuil áiteanna Ranga Speisialta acu do 2027/2028.
· Cliceáil ar ainm na scoile/na scoileanna ar mhaith leat iarratas a sheoladh chucu, chun tuilleadh sonraí a fháil.
· Is ceist do gach scoil ar leith í an cead isteach i Ranganna Speisialta agus ní cuid den phróiseas CCI é. Dá bhrí sin, ní mór duit iarratas a dhéanamh go díreach, agus i ngach cás, chuig an scoil / na scoileanna is rogha leat féin. 
· An spriocdháta le haghaidh iarratais le haghaidh Cead Isteach i Rang Speisialta is ea Dé Luain, 9 Samhain, 2026 ag 12.30 san iarnóin.  

Cad iad na dátaí tábhachtacha le haghaidh iarratais ar áit i Rang Speisialta don Chéad Bhliain 2027/2028: 

	Déardaoin, 01 Deireadh Fómhair, 2026 ag 9:00 r.n..
	Beidh an Tairseach Iontrála beo, agus is féidir leat rochtain a fháil ar fhaisnéis faoi iarratais ar Ranganna Speisialta.

	Dé Luain, 09 Samhain, 2026 ag 12:30 san iarnóin 
	Dáta deiridh chun foirmeacha iarratais a chur isteach chuig scoileanna aonair.

	Dé Luain, 23 Samhain, 2026 
	Foilseoidh iar-bhunscoileanna tairiscintí áiteanna i Rang Speisialta. 

	Dé Máirt, 24 Samhain, 2026  
	Cuirfidh iar-bhunscoileanna litreacha diúltaithe maidir le háit a thairiscint i Rang Speisialta sa phost.

	Déardaoin, 03 Nollaig 2026 ag 12:30 san iarnóin
	Dáta faoinar gá glacadh le tairiscintí nó iad a dhiúltú. 

	Dé Máirt, 23 Feabhra, 2027
	Oíche Chomhchlárúcháin sna hiar-bhunscoileanna uile atá rannpháirteach. (Téigh i dteagmháil leis an scoil go díreach maidir leis an am)



Cad a tharlaíonn mura bhfaigheann mo leanbh/choimircí tairiscint áite i rang speisialta? 
· Seolfar litreacha tairisceana ó scoileanna a bhfuil Ranganna Speisialta ar an Luan, 23 Samhain, 2026. 
· Mura n-éiríonn le do leanbh/choimircí áit a fháil i Rang Speisialta, cuirfidh an scoil/na scoileanna atá i gceist ar an eolas thú i scríbhinn. Seolfar litreacha diúltaithe ó scoileanna ar an Máirt, 24 Samhain, 2026.
· Is féidir iarratas ar áit i rang príomhshrutha a dhéanamh tríd an gcnaipe Iarratas Príomhshrutha ar Thairseach Iarratais CCI Cheantar Luimnigh agus ní mór é a chur isteach faoi 5 san iarnóin ar an Luan, 11 Eanáir, 2027. 

An cnaipe maidir le hIarratais Phríomhshrutha  
Conas a dhéanaim iarratas ar chead isteach do dhaltaí sa chéad bhliain i rang príomhshrutha in iar-bhunscoile rannpháirteach do 2027/2028? 
· Chun iarratas a dhéanamh ar chead isteach i rang príomhshrutha don chéad bhliain i gcás na bliana acadúla 2027/2028, ní mór duit iarratas ar líne a dhéanamh ag baint úsáide as Tairseach Iarratais CCI Cheantar Luimnigh. 
· Is féidir leat rochtain a fháil air seo ar www.school-application.ie agus trí naisc ar shuíomhanna gréasáin na scoileanna rannpháirteacha agus/nó ar ardáin na meán sóisialta ó 9:00 r.n. ar an Déardaoin , 01 Deireadh Fómhair, 2026.
· Logáil isteach ar an Tairseach chun próifíl tuismitheora/chaomhnóra slán a shocrú agus chun d’iarratas a thosú. Beidh ort d’uimhir theileafóin agus do sheoladh ríomhphoist araon a úsáid chun seo a dhéanamh. 
· Cliceáil ar an gcnaipe d’Iarratas Príomhshrutha. 
· Tosóidh tú anois ar an bhfoirm iarratais ar líne a chomhlánú.
· Treorófar thú trí gach cuid den fhoirm iarratais ar líne. Ní mór gach cuid a chomhlánú sula bhféadfaidh tú dul ar aghaidh go dtí an chéad chuid eile.
· Agus an fhoirm iarratais ar líne á comhlánú agat, ní mór duit a chur in iúl 11 scoileanna a bhfuil tú ag cur isteach orthu in ord íslitheach, fíor-rogha (i.e. 1 an scoil is fearr leat, 2 an dara scoil is fearr leat agus mar sin de). Mura léiríonn tú 11 rogha, d’fhéadfadh sé nach dtairgfear áit scoile do do leanbh/choimircí. 
· Caithfidh gach eolas a sholáthraíonn tú a bheith cruinn agus fírinneach, chomh fada agus is eol duit. 
· Déanfar foirmeacha iarratais a bhfuil faisnéis mhíchruinn nó mhíthreorach iontu a bhaint den chóras agus measfar aon tairiscint a dhéanfaidh iar-bhunscoil rannpháirteach, bunaithe ar an bhfaisnéis a cuireadh ar fáil, a bheith neamhbhailí.  
· Nuair a bheidh an fhoirm ar líne comhlánaithe agat, cliceáil ar “cuir isteach”.
Tabhair faoi deara nach féidir leat an fhoirm a chur isteach go dtí go mbeidh na codanna riachtanacha go léir comhlánaithe.
· Gheobhaidh tú ríomhphost deimhnithe le cóip den fhoirm chomlánaithe ceangailte leis. 
Tabhair faoi deara: Is ríomhphost deimhnithe é seo ag rá go bhfuil d’iarratas curtha isteach, ní hionann é seo agus tairiscint ar áit scoile.
· Cuirfear d’fhoirm chuig do scoil chéadrogha agus roinnfear é le hIonad Tacaíochta Oideachais Luimnigh. 
Tabhair faoi deara: Má chuir tú tic sa bhosca chun comhroinnt le scoil amháin amháin, ní fheicfidh ach an scoil a roghnaigh tú mar chéadrogha iarratas do pháiste. Mura dtairgfidh an scoil sin áit do do pháiste, ní roinnfear d'fhoirm le haon scoil eile, agus ní bhfaighidh do pháiste tairiscint ar áit scoile ó aon scoil sa phróiséas CCI.
· Gheobhaidh tú litir ó do scoil chéadrogha, ag dáta níos déanaí, chun a dheimhniú go bhfuarthas d’iarratas.
Tabhair faoi deara: Is ríomhphost deimhnithe é seo ag rá go bhfuil d’iarratas curtha isteach, ní hionann é seo agus tairiscint ar áit scoile.
· Moltar foirmeacha a chur isteach go luath, ach ar aon chuma, ní mór foirmeacha a chur isteach tráth nach déanaí ná 5 san iarnóin ar an Luan, 11 Eanair, 2027. 
· Má bhíonn deacracht agat leis an bhfoirm seo, féach ar an leathanach cabhrach ar líne nó déan teagmháil le do scoil chéadrogha.

TABHAIR FAOI DEARA: 
· Ní ghlacfar ach le foirm iarratais ar líne amháin in aghaidh an linbh ar an gcóras. 
· Is ar an tuismitheoir(í)/caomhnóir(í) atá an fhreagracht as iarratas ar líne a dhéanamh. 
· Is ar an tuismitheoir/na tuismitheoirí nó caomhnóir/caomhnóirí atá sé a chinntiú go gcuirtear an fhoirm iarratais ar líne chomhlánaithe isteach roimh an dáta agus an t-am deiridh.
· Mura bhfaigheann tú dearbhú go bhfuair an scoil do foirm iarratais ar líne, is ortsa atá an fhreagracht teagmháil a dhéanamh leis an scoil go díreach, roimh an dáta deiridh.

Cad is féidir liom a dhéanamh má tá foirm iarratais curtha isteach agam ar líne ach más mian liom ord mo chuid roghanna a athrú? 
Ceadaítear athruithe ar ord na roghanna, ar choinníoll go ndéantar iad roimh an dáta/am deiridh le haghaidh foirmeacha iarratais a chur isteach, i.e., faoi 5 san iarnóin at an Luan, 11 Eanair, 2027.  
· Nuair a bheidh foirm leasaithe curtha isteach agat ar líne gheobhaidh tú dearbhú trí ríomhphost le cóip den fhoirm leasaithe i gceangal. 
· Má athraíodh do scoil chéadrogha mar thoradh ar an bhfoirm leasaithe, gheobhaidh tú litir ón scoil nua is céadrogha leat ag dáta níos déanaí chun a dheimhniú go bhfuarthas an t-iarratas.

Cad a tharlaíonn má chaillim an dáta deiridh chun iarratas a dhéanamh? 
· Ní bheidh sé indéanta foirm iarratais ar líne a chur isteach trí Thairseach Iarratais CCI Cheantar Luimnigh tar éis 5 san iarnóin ar an Luan, 11 Eanáir, 2027. 
· Ní mór aon iarratas tar éis an dáta deiridh a dhéanamh go díreach chuig na scoileanna aonair ag baint úsáide as a bhfoirm iarratais scoilbhunaithe agus ní bhreithneofar é ach amháin tar éis don Chóras Coiteann Iontrála a bheith críochnaithe. 
· Tabhair faoi deara le do thoil go mbeidh roinnt scoileanna lán faoin am seo, mar sin moltar go láidir duit an fhoirm a chur isteach in am.

Cad iad na dátaí tábhachtacha don Phróiseas CCI don Chéad Bhliain 2027/2028: 
 
	Déardaoin, 01 Deireadh Fómhair 2026 ag 9 ar maidin
	Beidh an Tairseach Iontrála beo agus glacfaidh scoileanna le foirmeacha iarratais ar líne.

	Dé Luain, 11 Eanair, 2027 
ag 5 san iarnóin
	Dáta & am deiridh chun foirmeacha iarratais ar líne a chur isteach. 

	Dé Máirt, 26 Eanair, 2027 
	Seolfaidh iar-bhunscoileanna ríomphost le tairiscintí áiteanna ag 4 a chlog.
Cuirfidh iar-bhunscoileanna tairiscintí áiteanna sa phost. 

	Dé Céadaoin, 27 Eanair, 2027
	Cuirfidh iar-bhunscoileanna litreacha diúltaithe chun áit a thairiscint sa phost 

	Dé Céadaoin, 3 Feabhra 2027
  ag 12.30 san iarnóin.  
	Dáta faoinar gá glacadh le tairiscintí/diúltú dóibh. 

	Dé Máirt, 23 Feabhra, 2027 
	Oíche Chomhchlárúcháin sna hiar-bhunscoileanna uile atá rannpháirteach. (Téigh i dteagmháil leis an scoil go díreach maidir leis an am)


 
Cad a tharlaíonn don fhaisnéis a chuirtear ar fáil ar an bhFoirm CCI?
Tá sé riachtanach go mbeadh tuismitheoir(í)/caomhnóir(í) eolach ar Fhógra Príobháideachais an Chórais Iarratais Choitinn maidir le bailiú agus próiseáil sonraí do Chóras Coiteann Iarratais Luimnigh. Is féidir rochtain a fháil ar an bhfógra seo trí thairseach iarratais CCI Cheantar Luimnigh. 

Cad a tharlaíonn mura bhfaigheann mo leanbh/choimircí tairiscint áite ón scoil chéadrogha? 
· Mura n-éiríonn le do leanbh/choimircí an scoil chéadrogha a fháil, breithneoidh na scoileanna atá liostaithe 2-11 a bhfoirm iarratais ar líne, in ord a rogha íslitheach atá leagtha amach acu. 
· Má tá ceann de na scoileanna seo in ann tairiscint áite scoile a dhéanamh, seolfaidh siad ríomhphost le tairiscint áit scoile agus cuirfidh siad litir thairisceana sa phost ar an Máirt, 26 Eanair, 2027. 
· Gach scoil atá liostaithe i 2-11 a fhaigheann d’iarratas ach nach bhfuil in ann áit a thairiscint, cuirfidh siad litir dhiúltaithe amach ar an gCéadaoin, 27 Eanair, 2027.

Tabhair Faoi Deara: Ní mór do gach scoil ar do liosta a fhaigheann d’iarratas ach nach bhfuil in ann áit scoile a thairiscint litir dhiúltaithe a phostáil. Tá sé seo i gcomhréir leis an reachtaíocht mar cheanglas faoin Acht Oideachais (Leas) 2000. D’fhéadfadh sé tarlú, ar an drochuair, i gcásaanna fíor-annamh, go mbeadh suas le haon litir dhéag diúltaithe á bhfáil ag iarratasóir.

Cad a tharlaíonn má fhaigheann mo leanbh/choimircí tairiscint áite scoile ach gur mian leat an tairiscint a dhiúltú?
Ní féidir leis an gcóras CCI déileáil le cás ina bhfuil áit scoile tairgthe do do leanbh/choimircí, ach go roghnaíonn tú diúltú don tairiscint sin. Tabhair faoi deara le do thoil go mbeidh fáil an-teoranta (más ann dóibh) ar áiteanna scoile ag deireadh an phróisis CCI. Má dhiúltaítear tairiscint, d’fhéadfadh sé nach mbeadh áit scoile ag do leanbh/choimircí.

Cad a tharlaíonn mura bhfaigheann mo leanbh/choimircí tairiscint áite scoile in aon cheann de na scoileanna ar an liosta? 
· Is í an scoil aonair a dhéanann gach cinneadh maidir le cead isteach. 
· Níl aon ról ag Ionad Tacaíochta Oideachais Luimnigh i gcinneadh maidir le háiteanna scoile.
· Mura bhfaigheann do leanbh/choimircí tairiscint áite scoile ó aon cheann de na scoileanna ar a liosta, seolfaidh Ionad Tacaíochta Oideachais Luimnigh litir chugat chun tú a chur ar an eolas faoi sin agus ag tabhairt comhairle duit faoi scoileanna eile sa chóras CCI a bhféadfadh áit a bheith acu.
· Mura bhfuil aon cheann de na scoileanna ar do liosta in ann áit scoile a thairiscint do do leanbh/choimircí, seolfaidh gach ceann acu litir dhiúltaithe, agus léireoidh an litir seo cá bhfuil do leanbh/choimircí ar liosta feithimh na scoile.

Cá seolaim mo chuid ceisteanna? 
Déanann na scoileanna aonair gach cinneadh maidir le cead isteach. Is iadsan na Rialaitheoirí Sonraí. Má tá aon cheist agat maidir leis tairiscint nó diúltú ó aon scoil ar liosta an iarratasóra, déan teagmháil leis an scoil/na scoileanna go díreach.

· Mura bhfaigheann do leanbh/choimircí tairiscint óna scoil chéadrogha, déan teagmháil dhíreach leis an scoil chéadrogha.

· Mura bhfaigheann do leanbh/choimircí tairiscint ó scoil atá liostaithe 2-11 ar a liosta roghanna, déan teagmháil dhíreach leis an scoil/na scoileanna sin.

· Mura bhfaigheann do leanbh/choimircí tairiscint áite scoile ó aon scoil, déan teagmháil leis an Oifig Leasa Oideachais ag: tess.mw@tusla.ie nó 091385302 



TABHAIR FAOI DEARA:
Déanann Ionad Tacaíochta Oideachais Luimnigh an Córas Coiteann Iontrála a riaradh thar ceann Chumann Príomhoidí agus Leas-Phríomhoidí Luimnigh. 

Is é Ionad Tacaíochta Oideachais Luimnigh an Próiseálaí Sonraí, ní an Rialaitheoir Sonraí agus dá bhrí sin ní féidir leis aon cheisteanna a fhreagairt.

